 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 4 Ιουλίου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

Δ.ΓΕΡΑΣΚΛΗΣ : “Σταθερή η πρόοδος των έργων στα τρία σχολεία της Κω- Ενημέρωση για την εξέλιξη και την πορεία των έργων.”

O Αντιδήμαρχος κ. Δαυίδ Γερασκλής, αναφερόμενος στην τακτική ενημέρωση για την πρόοδο των έργων αποκατάστασης στα τρία σχολεία της Κω που υπέστησαν ζημιές από τους σεισμούς, έκανε την ακόλουθη δήλωση:

“Και το δεύτερο δεκαπενθήμερο του Ιουνίου, είμαστε εντός του χρονοδιαγράμματος στην πρόοδο των έργων στα τρία σχολεία.

Συγκεκριμένα:

-Στο 2ο Λύκειο της Κω, ο δείκτης υλοποίησης βρίσκεται στο 33,2%, με τα χτισίματα να έχουν ολοκληρωθεί σε ποσοστό 95% ενώ ξεκινούν οι μονώσεις.

-Στο 1ο Λύκειο της Κω, ο δείκτης υλοποίησης βρίσκεται στο 20%, ολοκληρώθηκε η αποξήλωση των κουφωμάτων και της μόνωσης και αρχίζουν τα χτισίματα.

-Στο 1ο Γυμνάσιο Κω, ο δείκτης υλοποίησης βρίσκεται στο 30% ενώ εγκαταστάθηκε το συνεργείο εκτόξευσης σκυροδέματος, αρχίζοντας τις εργασίες.

**Όπως έχουμε δεσμευτεί, είμαστε πάνω από τα έργα, προκειμένου να συνεχιστεί η πρόοδος και τα σχολεία μας να είναι έτοιμα στο χρόνο που έχει καθοριστεί.**

**Και ανά δεκαπενθήμερο, ενημερώνουμε για την πρόοδο και τους δείκτες υλοποίησης ανά σχολείο.”**

**Γραφείο Τύπου Δήμου Κω**